Tabe Slioor
Elämä ja ura Yhdysvalloissa

Slioor muutti Yhdysvaltoihin 1960-luvun puolivälissä ja meni naimisiin vuonna 1965 amerikansuomalaisen Vietnam-helikopterilentäjän Matti Kososen kanssa. Avioliitto päättyi kuitenkin eroon kolmen vuoden jälkeen vuonna 1968.[lähde? ]
Yhdysvalloissa Slioor asettui San Franciscoon, jossa hän työskenteli toimittajana ja valokuvaajana. Hän tapasi, haastatteli ja kuvasi monia politiikan ja kulttuurin vaikuttajia, kuten Ronald Reagan, Robert Kennedy, Nelson Rockefeller, Spiro Agnew, Henry Miller, Bing Crosby, Harry Belafonte ja Rita Hayworth. Slioor raportoi myös San Quentinin vankilasta ensimmäisenä toimittajana, joka sai luvan kuvata vankilaa vapaasti. Slioor teki työmatkoja myös muualle Yhdysvaltoihin, muun muassa Chicagoon.
San Franciscossa Slioor ystävystyi kuvanveistäjä Benny Bufanon kanssa ja opiskeli mosaiikin tekoa tämän johdolla. Myöhemmin Bufano kertoi myyneensä kaksi Slioorin työtä tuhannesta Yhdysvaltain dollarista per teos. Slioor ja Bufano jatkoivat työskentelyä yhdessä muun muassa taiteilijan elämäkerran parissa, jota ei kuitenkaan koskaan saatu valmiiksi Bufanon kuoltua vuonna 1970.[lähde? ]
Vuonna 1969 The Bufano Society of the Arts -taidesäätiö alkoi vaatia takaisin taideteoksia, jotka Slioor oli saanut tai ostanut Bufanolta, arvoltaan noin 250 000 Yhdysvaltain dollaria. Slioor kieltäytyi, minkä seurauksensa yhdysvaltalaismedia alkoi uutisoida oikeuskiistasta. Erityisesti San Francisco Chronicle ja The San Francisco Examiner uutisoivat tapauksesta, jota seurasivat myös uutis- ja radiokanavat sekä media Suomessa.[lähde? ]
The San Francisco Examiner kirjoitti 9. helmikuuta 1969: "Muutama kuukausi aikaisemmin kukaan San Franciscossa ei ollut kuullut puhuttavankaan Spiro Agnewsta tai Tabe Slioorista. Mutta nyt heidän nimensä mainitaan tavan takaa. Spiro Agnew on jo kuuluisa ja Tabe on kiipeämässä hyvää vauhtia huipulle. On toki huomioitavaa, ettei hän ole Yhdysvaltain varapresidentti, kuten Spiro Agnew - ei ainakaan vielä. Tabe Slioor on tavattoman kaunis suomalainen, josta kirjoitettiin viime viikolla joka lehdessä ja jota haastateltiin kaikilla TV-asemilla, koska hän joutui pikku kuvanveistäjän Benny Bufanon kanssa kiistaan tämän taideteoksista. Rouva Slioorin valtava valokuvakokoelma todistaa, että hän on joutunut tekemisiin kaikkien San Franciscossa käyneiden kuuluisuuksien kanssa".
Lopulta oikeus päätti, että Slioorin on palautettava suurin osa taideteoksista takaisin, koska niiden virallinen omistaja oli Bufanon taiteesta vastaava The Bufano Society of the Arts -säätiö. Bufanolla ei näin ollen ollut oikeutta antaa pois eikä myydä teoksiaan itse, kuten San Francisco Chronicle kirjoitti 11. helmikuuta 1969. Yhdysvalloissa Slioorin lakiasioita hoiti Melvin Belli, jonka asiakkaita olivat mm. Zsa Zsa Gábor, Errol Flynn, Lana Turner, Tony Curtis, Mae West, Chuck Berry, The Rolling Stones, Muhammad Ali, Sirhan Sirhan ja Jack Ruby.[lähde? ]
Asuessaan San Franciscossa Slioor meni viimeisen kerran naimisiin. Hänen neljäs aviomiehensä oli valokuvaaja William Douglas Ganslen. Avioliitto päättyi kuitenkin eroon vuonna 1976.[lähde? ]
Slioorin tytär Aulikki puolestaan alkoi työskennellä musiikkialalla toimien muun muassa Herbie Hancockin, Santanan ja The Pointer Sistersin levytysten äänittäjänä[lähde? ] sekä jammaillen esimerkiksi Jorma Kaukosen ja Jerry Garcían kanssa[lähde? ]. Aulikki toimi myös karjapaimenena Nevadassa ennen kuin muutti Alaskaan[lähde? ]. Siellä hän kouluttautui lentäjäksi, meni naimisiin, sai lapsen ja työskenteli taiteilijana ja vapaana kirjoittajana[lähde? ]. Hänellä oli myös oma studio ja galleria, minkä lisäksi hän juonsi omia ohjelmiaan monen vuoden ajan paikallisilla KBBI- ja KDLL-radiokanavilla[lähde? ]. Nykyäänmilloin? Aulikki Slioor-Knight työskentelee muun muassa miehensä Commercial & Recreational Marine Services LLC. -firmalle, joka toimii Homerin pursiseuralla[lähde? ].